Pixar “Boshqotirma” multfilmining davomi chiqishini e’lon qildi

Pixar kompaniyasi “Boshqotirma” multfilmining davomi suratga olinishini rasman e’lon qildi. Bu haqdagi mish-mishlar Disney yangi loyihalarini e’lon qiladigan D23 fan-klubi tadbiri arafasida paydo bo‘ldi.
“Qoyil. Emi Polyer ‘Boshqotirma-2’ multfilmida roliga qaytadi. Ushbu loyihaga Kelsi Mann rejissorlik, Mark Nilsen prodyuserlik qiladi. Multfilm ssenariysini Meg Lefov yozadi. Disney va Pixar o‘rtasidagi qo‘shma loyiha 2024-yilning yozida chiqariladi”, — deyiladi xabarda.

Eslatib o‘tamiz, original animatsion film 2015-yilda chiqarilgan va kassada 800 million dollar yig‘gan, shuningdek, animatsiya yo‘nalishi bo‘yicha “Oskar” mukofotini olgan.
Multfilmda Rayli ismli qizaloqning boshida yashaydigan beshta hissiyot: Quvonch, Qayg‘u, Qo‘rquv, G‘azab va Jirkanish haqida hikoya qilinadi. Rayli asta-sekin ulg‘ayib boradi, bu uning his-tuyg‘ularini xotirasida saqlab qolishga va halokatli o‘zgarishlarning oldini olishga yordam beradi.
Yangi loyihaning sujeti hali oshkor etilmagan.